|  |  |
| --- | --- |
| **Stredná zdravotnícka škola Dolný Kubín** | |
| Ošetrovateľský štandard | **ODBER KAPILÁRNEJ KRVI NA VYŠETRENIE ACIDOBAZICKEJ ROVNOVÁHY (ABR, ASTRUP*)*** |

|  |  |
| --- | --- |
| Charakteristika štandardu: | výukový štandard výkonu |
| Cieľ: | * odobrať vzorku krvi predpísaným spôsobom, * minimalizovať negatívne pocity pacienta v súvislosti s odberom krvi, * dodržať bezpečnostnú manipuláciu s odobratou vzorkou krvi |
| Skupina starostlivosti: | pacienti s indikáciou na odber kapilárnej krvi, okrem novorodencov a detí do 18 rokov |

**Kritéria štruktúry**

|  |  |  |
| --- | --- | --- |
| Š1 | Pracovníci: | žiak **-** praktická sestra (PS) |
| Š2 | Prostredie: | izba pacienta, vyšetrovňa na lôžkovom oddelení |
| Š3 | Pomôcky: | podnos,injekčná ihla so zeleným/čiernym kónusom alebo lancety, hemolancety (obr.1), tampóny z mulu alebo štvorce buničitej vaty, dezinfekčný roztok na kožu, odberový systém na ABR: heparinizované mikrokapiláry (mikropipety), plastové uzávery alebo špeciálny tmel, magnet, oceľové drôtiky (obr.2), emitná miska, jednorazové rukavice, podložka/buničitá vata |
| Š4 | Dokumentácia: | zdravotná dokumentácia - dekurz |

**Kritéria procesu**

|  |  |
| --- | --- |
| P1 | žiak/PS si pred výkonom umyje ruky a pripraví potrebné pomôcky na podnos |
| P2 | Žiak/PS oboznámi a poučí pacienta o výkone, počas výkonu s pacientom komunikuje, čím odpútava jeho pozornosť |
| P3 | žiak/PS si zvolí miesto vpichu na odber kapilárnej krvi (bruško prsta, ale nie stred, plocha ušného lalôčika, u detí mladších ako jeden rok laterálne plochy päty a laterálna plocha palca na nohe (obr.3) a posúdi v danej oblasti stav kože (nesmie tam byť hematóm, opuch ani prejavy zápalu) |
| P4 | ak sú prsty studené, PS môže brušká prstov pred odberom prekrviť ponorením do teplej vody alebo miernym trením |
| P5 | žiak/PS si navlečie jednorazové rukavice |
| P6 | žiak/PS zvolené miesto vpichu podloží podložkou/ buničitou vatou a dôkladne ho vydezinfikuje |
| P7 | žiak/PS ruku pacienta otočí dlaňou nahor, otočí ochranný kryt do polovice lancety, potiahne a odkryje zasúvateľnú ihlu, priloží lancetu a klobúčik 1-krát stlačí alebo vykoná 2-3mm vpich sterilnou injekčnou ihlou |
| P8 | žiak/PS prvú kvapku krvi zotrie suchým mulovým tampónom alebo štvorcom buničitej vaty |
| P9 | žiak/PS ruku pacienta otočí dlaňou nadol. Mikrokapiláru ponorí do stredu kvapky krvi, krv nasáva tak, aby do mikrokapiláry nevnikli vzduchové bubliny (prítomnosť vzduchu v mikrokapiláre môže skresliť výsledok vyšetrenia). Druhý koniec mikrokapiláry opiera o svoj ukazovák, ktorým môže regulovať intenzitu nasávania |
| P10 | žiak/PS po skončení odberu na miesto vpichu priloží mulový tampón alebo štvorec buničitej vaty |
| P11 | po naplnení vloží do mikrokapiláry oceľový drôtik, uzatvorí obidva konce plastovým uzáverom a pomocou magnetu premieša vzorku krvi (pri miešaní vzorky krvi drží mikrokapiláru vodorovne medzi ukazovákom a palcom) |
| P12 | PS odberový systém na ABR označí samolepkou s menom, priezviskom, rokom narodenia |
| P13 | PS zabezpečí urýchlený transport odobratej vzorky krvi do laboratória (vzorka musí byť vyšetrená do 30 minút po odbere, pO2 do 5 minút po odbere). V prípade predpokladaného dlhšieho transportu napr. z ambulancií, mikrokapiláru vloží do označenej skúmavky a tú uloží do vodorovnej polohy v emitnej miske s ľadom |
| P14 | PS zabezpečí dekontamináciu a uloženie použitých pomôcok (jednorazový materiál odhodí do nádoby určenej na tento účel – plastové boxy, emitnú misku, podnos dekontaminuje, vydezinfikuje, vysuší a odloží na miesto |
| P15 | PS zaznamená odobratie krvi do dekurzu pacienta |

**Kritéria výsledku**

|  |  |
| --- | --- |
| V1 | pacient je oboznámený s postupom pri výkone |
| V2 | pacient má zabezpečené vhodné prostredie počas celého výkonu |
| V3 | pacient má odobratú kapilárnu krv predpísaným spôsobom |
| V4 | v dokumentácií sú zaznamenané údaje o odbere krv |



**Obr.1. Lanceta a hemolancety**



**Obr. 2. a** - heparinizované mikrokapilár, **b** - oceľové drôtiky, **c** - plastové uzáver, **d** - magnet



**Obr.3. Miesta vpichu na odber kapilárnej krvi**